***In the Line of Fire*** er en amerikansk dramathriller fra 1993 med Clint Eastwood, John Malkovich og Rene Russo i hovedrollene. Regi er ved Wolfgang Petersen.

Filmen ble meget godt mottatt av filmanmelderne og ble også en publikumssuksess i USA. Den gjorde det noe dårligere kommersielt utenfor USA.

Handling
--------

Frank Horrigan (Clint Eastwood) er en aldrende agent for Secret Service som enda plages skuddene i Dallas mot president Kennedy 22. november 1963. Horrigan var den gang en fersk agent som skulle beskytte presidenten og klandrer
fortsatt seg selv for at han ikke var på rett plass til rett tid.

30 år senere står en ny presidents liv i fare. Trusselen kommer fra den mentalt syke CIA-agenten Mitch Leary som klandrer presidenten for de traumatiske hendelsene han ble utsatt for som spesial-agent. Horrigan og hans kvinnelige kollega kommer raskt på sporet av eks-agenten, men han synes alltid å ligge ett trekk foran dem. Leary fatter interesse for Horrigans jobb og tar kontakt med ham. Etterhvert utfordrer han Horrigan til en syk duell: Han akter å drepe presidenten dersom ikke han makter å stoppe ham. 

Det oppstår et kappløp mot tiden da han blir klar over at Leary akter å drepe presidenten på et nært forestående folkemøte i Los Angeles.

Om filmen
---------

Flere av presidentkampanjescenene ble filmet på faktiske kampanjesteder i forbindelse med Bill Clintons valgkamp i 1992. 

Filmen fikk meget bra mottakelse av filmanmelderne og har oppnådde hele 97% på Rotten Tomatoes og 74% på Metacritic (mars 2009). Den kjente amerikanske filmanmelderen Roger Ebert gav den nesten toppkarakter og beskrev den som en thriller med «hjerne». *VGs* anmelder gav den terningkast fire og skrev følgende kommentar: «I skuddlinjen er en riktig storslagen historie: Diger, påkostet, intelligent i plottet og selvfølgelig uklanderlig velsmurt i en ramme av amerikansk valgkamp-liv rundt en president på farten». *Dagbladets* anmelder gav den terningkast fem.

Filmen ble en stor publikumssuksess i USA og innbrakte over $102 millioner på amerikanske kinoer. Den endte dermed opp som den syvende mest innbringende filmen i USA i 1993. Den gjorde det svakere utenfor USA med $74 millioner og endte dermed opp på en total på $177 millioner.

Priser og nominasjoner
----------------------

Filmen ble i 1994 tildelt en ASCAP Award for "Top Box Office Films"

Den ble nominert til Oscar i tre kategorier (beste mannlige birolle, beste klipp og beste manus). Den ble også nominert til tre BAFTA-priser, en Golden Globe, en Edgar-pris og en Writers Guild of America.

I rollene
---------

* Clint Eastwood ... Frank Horrigan
* John Malkovich ... Mitch Leary
* Rene Russo ... Lilly Raines
* Dylan McDermott ... Al D'Andrea
* Gary Cole ... Bill Watts
* Fred Dalton Thompson ... Harry Sargent
* John Mahoney ... Sam Campagna
* Gregory Alan Williams ... Matt Wilder
* Jim Curley ... USAs President
* Sally Hughes ... USAs førstedame
* Tobin Bell ... Mendoza

Referanser
----------

1. ↑  «In the Line of Fire». *Rotten Tomatoes*. 30. juni 2008. Besøkt 19. mars 2009. «*Reviews Counted: 36*»
2. ↑  «In the Line of Fire». *Metacritic*. Besøkt 19. mars 2009. «*based on 16 reviews*»
3. ↑  Ebert, Roger (9. juli 1993). «In The Line Of Fire». *Chicago Sun Times*. Arkivert fra originalen 7. oktober 2012. Besøkt 19. mars 2009. «*Thrillers are as good as their villains, and "In the Line of Fire" has a great one - a clever, slimy creep who insidiously burrows his way into the psyche of the hero, a veteran Secret Service agent named Horrigan (Clint Eastwood). Most thrillers these days are about stunts and action. "In the Line of Fire" has a mind.* »
4. ↑  *VG*, 27. august 1993, s.48
5. ↑
6. ↑  «IN THE LINE OF FIRE». *Boxofficemojo*. Besøkt 19. mars 2009.

Eksterne lenker
---------------

* (en) *In the Line of Fire* på Internet Movie Database Rediger på Wikidata

* (no) *In the Line of Fire* hos Filmfront Rediger på Wikidata

* (sv) *In the Line of Fire* i Svensk Filmdatabas Rediger på Wikidata

* (da) *In the Line of Fire* i Danmark Nationale Filminstitut Rediger på Wikidata

* (en) *In the Line of Fire* på AllMovie Rediger på Wikidata

* (fr) *In the Line of Fire* på Allociné Rediger på Wikidata

* (nl) *In the Line of Fire* på MovieMeter Rediger på Wikidata

* (de) *In the Line of Fire* på filmportal.de Rediger på Wikidata

* (en) *In the Line of Fire* på Turner Classic Movies Rediger på Wikidata

* (en) *In the Line of Fire* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |